Kevezadeg bed ar Formulenn 1 1976
Kevezadeg bed ar Formulenn 1 1976 a oa bet gounezet gant ar blenier saoz James Hunt gant McLaren-Ford. Aet maout ar saverien gant Ferrari.

Reolennoù sportel 

 Roet e vez ar poentoù hervez ar feurbriz 9, 6, 4, 3, 2, 1.
 Nemet 7 gwellañ disoc'h an 8 abadenn kentañ ha 7 gwellañ disoc'h an 8 abadenn diwezhañ ne vez miret evit ober ar renkadur.

Reolennoù teknikel 

 Kefluskerioù aergelc'h : 3000 cm³.
 Kefluskerioù turbo : 1500 cm³.

Blenierien ha kirri 

Merket a oa bet an etre-mareoù gant disparti Emerson Fittipaldi eus McLaren da Gopersucar-Fittipaldi, krouet ar bloavezh a-raok gant breur Emerson, Wilson. Erlec'hiet eo bet ar brazilian gant James Hunt. Dont a ra ar souezhenn eus Tyrrell a grou ur c'harr gant 6 rod : 4 rodig-ren dirak ha 2 rod glasel a-dreñv). Anvet Tyrrell P34, lesanvet ar 6 rod, krog eo ar Formulenn 1 ganti e Priz Bras Bro-Spagn.

Diverradenn kevezadeg 1976 

Daoust daou blas pol James Hunt gant McLaren-Ford e c'hounez Niki Lauda gant Ferrari an daou redadeg kentañ e Brazil hag e Suafrika, pa c'hounez Clay Regazzoni e Long Beach. Kastizet eo bet Hunt e Bro-Spagn daoust ma en deus gounezet, ar pezh a ro an trec'h da Lauda, a c'hounez c'hoaz e Belgia hag e Monako, ar pezh a ra 5 trec'h e 6 redadeg.

E Sveden a c'hounez an Tyrrell P34 gant 6 rod, Scheckter dirak Depailler, an daou vlenier Tyrrell dirak Lauda a ren ar gevezadeg, 32 poent dirak Scheckter.

E Bro-C'hall ez eus un dro-gorn er gevezadeg peogwir a ya ar maout gant James Hunt, ha peogwir ar FIA a freuz kastiz komiserien Bro-Spagn ha reiñ a ra trec'h Priz Bras Bro-Spagn da Hunt en dro. Chom a ra Lauda e penn ar gevezadeg, 52 poent, dirak Hunt, 26 poent. Gounit a ra c'hoazh Hunt e Brand Hatch, e Priz Bras Breizh-Veur, daoust ma zo gwelet iskis an trec'h-se peogwir a zo aet Hunt en dro war an troiad en un doare direizh.

Pa erru ar Formulennoù 1 en Alamagn emañ Lauda 23 poent. Redet e vez Priz Bras Alamagn war an Nürburgring, un troiad spontus a bad 22 kilometr, strizh, bosigernet ha gant ur savete a lakaat an dud da gaozeal. Koll a ra Lauda kontrol e garr e-pad ar redadeg, o koll e dok-houarn, pa flamm e garr. Saveteet eo bet Lauda gant kalon ar vlenierien-all Brett Lunger, Arturo Merzario, Harald Ertl ha Guy Edwards). Devet eo Lauda war e dremm hag enanalet en deus aezhioù pistri. Galvet eo bet ur person evit nouenniñ Lauda. Gounit a ra James Hunt ar Priz Bras.

Div sizhun war-lec'h eo diank ar Scuderia Ferrari en Aostria. Hunt a echu ar redadeg 4 pa c'hounez ar barvek John Watson war Penske. Pariet en deus Watson gant e rener ne vije bet troc'het e varv nemet goude e drec'h kentañ gant Penske. En Izelvroioù a ya ar maout gant James Hunt, pa zo diank Lauda c'hoazh.

Ober a ra Lauda e distro e Monza, 6 sizhun goude e gwallzarvoud spontus, o souezhañ ar re a labour e Formulenn 1, e implijer ivez. Gopraet a oa bet gant Ferrari Carlos Reutemann, faezhet gant e Vrabham-Alfa Romeo, evit erlec'hiañ Lauda. Neuze eo bet enrollet tri Ferrari en Italia. Adkemer a ra Lauda (o echuiñ 4) 3 foent da Hunt a zilezel goude bezañ krog e foñs ar gael. Un nebeud deiziadoù war-lec'h eo bet kastizet evit e fazi e Breizh-Veur. 17 poent dirak Hunt emañ Lauda goude Priz Bras Italia.

Dilezel a ra Lauda Priz Bras Kanada pa c'hounez Hunt, a gemer ar maout e-pad Priz Bras Stadoù-Unanet ar Reter, Lauda o echuiñ 3. 3 foent war-lec'h Lauda emañ Hunt.

Ar Priz Bras diwezhañ a zo redet e Bro-Japan e Menez Fuji, a zegemer evit ar wech kentañ un abadenn Formulenn 1. Spontus eo an amzer, oc'h ober glav kalet-tre. Dilezel a ra e-unan Niki Lauda e-pad an eil dro o reiñ an titl da James Hunt. Bras eo an fourgas, memes evit Hunt a zo tost da goll pep tra gant dic'hwez e vandenn-rod, met deuet eo da vat a-benn ar fin da vont betek an zonedigezh en trede blas. O krediñ en doa kollet an titl a zo tost Hunt da skeiñ e rener sportel Teddy Meyer en doa c'hoant da c'hourc'hemenn anezhañ.

Prizioù Bras ar bloavezh 1976

Renkadur ar vlenierien

Renkadur ar saverien

Notennoù ha daveoù

Da welout 
 Ar film Rush, graet gant Ron Howard, a gont ar bloavezh 1976 e Formulenn 1.

Kevezadegoù Formulenn 1